Diari Oficial de la Generalitat Valenciana


Sumari del DOGV 5365, del 11-10-2006 (2006/11957)

ORDE de 12 de setembre de 2006, del conseller de Sanitat, per la qual es modifica l'Orde de 26 de setembre de 2005, per la qual es va crear el Consell Assessor de Salut Mental de la Comunitat Valenciana.
-----------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2006/09/12/(2)/dof/vci/html**

### Dades del document

Número de DOGV
:   5365

Data del DOGV
:   11-10-2006

Secció del DOGV
:   I. DISPOSICIONS GENERALS

Número del document
:   2006/11888


Data del document
:   12-09-2006

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * salut mental
    * psiquiatria
    * organització administrativa
    * legislació

ORDE de 12 de setembre de 2006, del conseller de Sanitat, per la qual es modifica l'Orde de 26 de setembre de 2005, per la qual es va crear el Consell Assessor de Salut Mental de la Comunitat Valenciana. [2006/11170]  
Mitjançant una Orde de 26 de setembre de 2005, del conseller de Sanitat, es va crear el Consell Assessor de Salut Mental de la Comunitat Valenciana.  
En data 14 d'octubre de 2005 es va publicar una correcció d'errors de l'orde esmentada quant a la representativitat dels col·legis professionals de metges i psicòlegs.  
En data 14 de febrer de 2006 es va publicar l'Orde per la qual es va modificar l'orde esmentada de creació del Consell Assessor de Salut Mental de la Comunitat Valenciana, amb un augment de la representativitat dels col·legis professionals l'àmbit d'actuació dels quals està directament relacionat amb la Salut Mental i amb la inclusió del Col·legi Oficial de Diplomats en Treball Social i Assistents Socials.  
En línia amb la postura que manté l'Agència Valenciana de Salut, dependent de la Conselleria de Sanitat, en el sentit d'optimar i millorar la planificació i gestió de tots els recursos dedicats a la salut mental, es troba incloure les distintes associacions professionals vinculades directament amb esta àrea de la salut. Esta línia d'actuació seguix les directrius establides per l'Organització Mundial de la Salut (OMS), Regió Europea, en la seua Declaració Ministerial i Pla d'Acció d'Hèlsinki de gener del 2005, així com les recomanacions contingudes en el Llibre Verd sobre la Salut Mental que està elaborant la Unió Europea.   
En conseqüència, es considera necessària la creació d'un lloc més de vocal en el si del Consell Assessor de Salut Mental de la Comunitat Valenciana, a fi d'incloure-hi un representant de l'Associació Espanyola de Neuropsiquiatria.  
Per tot això, i per raó de les competències atribuïdes en la Llei 5/1983, de Govern Valencià,  
ORDENE  
Article únic  
Modificar l'article 3 de l'Orde de 26 de setembre del 2005, del conseller de Sanitat, per la qual es creava el Consell Assessor de Salut Mental de la Comunitat Valenciana, quant a la composició dels membres del consell assessor, incloent un punt més amb el tenor literal següent:  
Un vocal en representació de l'Associació Espanyola de Neuropsiquiatria.  
DISPOSICIÓ FINAL  
La present orde entrarà en vigor l'endemà de la publicació en el Diari Oficial de la Generalitat.  
València, 12 de setembre de 2006.  
El conseller de Sanitat,  
RAFAEL BLASCO CASTANY


Còpia Permalink ELI